પરિણીત હોવા છતાં પરસ્ત્રી સાથે ‘વ્યભિચાર' આચરતા પતિને પત્નીએ 12 જ કલાકમાં બે વખત ‘રંગેહાથ' પકડી પાડ્યો હતો. કોર્ટમેરેજ પછી અણબનાવથી પતિથી અલગ રહેતી 31 વર્ષની પરિણીતાએ પતિને સાથસંગાથ ટાવરમાં તેના ઘરમાં વિદેશી યુવતી સાથે રાત્રે પકડી પાડ્યો હતો. સેટેલાઈટ પોલીસે પતિ નિરંજન સાડીવાલાને વ્યભિચારના આરોપસર પકડી સવારે જામીનમુક્ત કર્યો હતો. જામીન ઉપર છૂટ્યા પછી પતિ ફરી પોતાના ફ્લેટમાં એ જ વિદેશી યુવતી સાથે પકડાતાં પત્ની વૈશાલીએ ફરી પોલીસ બોલાવી હતી. જો કે, સેટેલાઈટ પોલીસે એક જ કેસમાં બે ફરિયાદ ન થઈ શકે તે માટે ‘અટકાયત'ની કામગીરી કરી હતી. ‘બેવફા પતિ'ની આ ઘટના ચર્ચાનું કેન્દ્ર બની રહી છે.